### Beslutningstema

Det skal besluttes, om sagen skal videresendes til budgetlægningen for 2023.

### Sagsfremstilling

Der er for nuværende megen fokus på den grønne omstilling og en hel del nuancer deri, som fordrer en helt ny opmærksomhed og ressourceanvendelse end tidligere afsat til området.

Fra Kommunens side er der stort fokus på området. Dette fremgår også af den netop vedtagne Visions- og Strategiplan, hvor den grønne omstilling har et stort fokus på at ske i fællesskab med borgere og virksomheder. Den politiske forventning er at skabe øget beskæftigelse og bosætning som afledte efffekter. Ligeledes med indsatserne for såvel DK2020, Verdensmålsarbejdet og VE-projektansøgningerne, som også fordrer megen inddragelse og fællesskaber hos borgere og virksomheder, så opgaverne løftes og målene opnås i fællesskab.

Derudover er der med den nuværende globale situation på energidelen sat fokus på indsatser fra Statens side. Dette med blandt andet en forceret varmeplanlægning for de områder, der er naturgasfyrede, for sikring af grøn strøm i større omfang ved Energiparker og havparker, samt med fokus på etablering af øvrige VE-anlæg samt de afledte mulige erhvervsindsatser efterfølgende.

Denne indsats, som Kommunalbestyrelsen ønsker fokus på, hvor der er et stort potentiale også for at skabe udvikling i bredere forståelse i Tønder Kommune, kræver også en ekstraordinær indsats fra nuværende organsation og ressourcer. I fald der ikke bliver ændret på de kendte ressourcer vil dette betyde, at den øvrige sagsbehandling og udviklingsindsats vil blive mindre tilgodeset og medføre, at der skal ske en skarp prioritering af opgaver, som må afvente at VE-indsatsen og den grønne omstilling er gennemført. Dette findes dog ikke at være med det samme, da den grønne omstilling og hele indsatsen for at skabe synergi og udvikling - Borgere/Virksomheder/Kommunen imellem - vil være vedvarende og trække mange ressourcer og timer.

Der lægges derfor op til, at der i budgetlægningen afsættes midler til at løfte denne ekstra indsats fra 2023.

Det er vanskeligt for nuværende at opgøre omfanget af nødvendige ressourcer, som blandt andet vil omfatte indsatser for;

Varmeplanlægning i lokal områder - energifællesskaber, nye energiformer - håndholdte indsatser lokalt
Planlægning - VE-anlægsprojekter
Økonomiske indsatser - understøtte lokale initiativer
Erhvervsmæssige indsats - sikrer mulige nye investeringer i området
Administrativt løft - høringer, udsendelse, journal m.m.

Samlet vurderes indsatsen at svare til 5-7 årsværk, udbygget over årene

### Økonomi

Der lægges op til en løbende udbygning af indsatsen over tid, i takt med at projekterne igangsættes, og der sker større grønne investeringer til kommunen.

Oplæg til øget ressourceforbrug;

2023 5 årsv. = 3,0 mio.kr.

2024 6 årsv. = 3,6 mio. kr.

2025 7 årsv. = 4,2 mio. kr.

Den Grønne Pulje, som opstillere af VE-anlag skal indbetale til kommunen, når anlæggene tilsluttes nettet, vil kunne medfinansiere indsatsen.

Beløbene, der skal indbetales, er p.t.;

125.000 kr. pr. MW ved landvindmøller

165.000 kr. pr. MW ved havvindmøller

40.000 kr. pr. MW ved solcelleanlæg

Kommunen må anvende op til 8 % af de indbetalte midler til at administere den Grønne Pulje.

### Direktionen indstiller,

at sagen anbefales til behandling på budgetseminiaret for budget 2023.

Beslutning fra Økonomiudvalget, 24. august 2022, pkt. 11:

Rasmus Bach brugte sin standsningsret og begærede, at sagen skulle behandles på førstkommende Kommunalbestyrelsesmøde.

### Beslutning

Indstillingen godkendt.

Der foretoges afstemning. Imod stemte Rasmus Bach (D), Susanne Nissen (C) og Carina Dahl (A). For stemte de resterende tilstedeværende 27 kommunalbestyrelsesmedlemmer.

Steen Koch (C) deltog ikke i mødet.